Dagstukkies met CLF 16 Augustus 2020 - Tygerberg 104FM
Tuis / Blog / Dagstukkies met CLF 16 Augustus 2020
Dagstukkies met CLF 16 Augustus 2020
Waar kom kwaad vandaan?
"Maar", het Hy verder gesê: 'wat van binne af uit 'n mens kom,
dit maak 'n mens onrein' " (Markus 7:20)
Ons lees op baie plekke in die Bybel, veral in die Ou Testament, van die woord onrein. Daar word geskryf van onrein diere, onrein kos en ook onrein mense. Onrein beteken alles wat verkeerd is, soos slegte gedagtes, slegte woorde, en slegte dade soos diefstal, moord, bedrog, afguns, kwaad­pratery en sulke dinge.
Op 'n dag toe Jesus met sy dissipels alleen was, het hulle Hom uitgevra oor die begrip onrein. Jesus verduidelik toe aan hulle dat nie die dinge wat 'n mens eet of drink die mens onrein maak nie, maar wel die gedagtes en woorde wat uit die mens kom.
Verkeerde dinge kom uit ons harte. Daarom moet ons vir Jesus in ons harte toelaat, want dan is daar nie plek vir al die verkeerde en lelike goed nie. As jou hart skoon en rein is, sal jou lewe ook mooi en goed wees.